Talpiotin hauta

Talpiotin hauta on Talpiotista, Jerusalemin läheltä Israelista vuonna 1980 löydetty hauta. Hauta sisälsi löytöhetkellä kymmenen luuarkkua, joista yksi on myöhemmin kadonnut.

Talpiotin hauta tuli laajempaan julkisuuteen helmikuussa 2007, kun James Cameronin ja Simcha Jacobovicin tuottama dokumenttiohjelma Jeesuksen kadonnut hauta ja Jacobovicin kirjoittama kirja The Jesus Family Tomb esittivät teorian, jonka mukaan hauta olisi ollut Jeesuksen ja eräiden toisten häneen liittyvien Uudessa testamentissa mainittujen henkilöiden hautapaikka. Tämän teorian ovat torjuneet sekä monet arkeologit, kielitieteilijät, teologit että raamatuntutkijat.The New York Times: "Crypt Held Bodies of Jesus and Family, Film Says", 27. helmikuuta 2007.CBS News: Documentary Shows Possible Jesus TombGuardian: Is this really the last resting place of Jesus, Mary Magdalene - and their son?. 27. helmikuuta 2007.

 Löytö 

Haudan löysivät vuonna 1980 alueelle asuntoja rakentamassa olleet rakennusmiehet. Israelin muinaismuistovirasto suoritti paikalla tutkimuksen, jota johti arkeologi Amos Kloner. Arkeologeille annettiin kolme päivää aikaa suorittaa kaivauksia ja dokumentoida hauta. Jesus tomb claim sparks furor Haudan todettiin olevan Jerusalemin toisen temppelin ajalta vuosien 538 eaa. ja 70 jaa. väliltä. Alueelle tyypillisesti hauta kuului keski- tai yläluokkaiselle juutalaiselle perheelle. Samalta alueelta on löydetty noin 900 samanlaista hautaa.Jesus' Tomb Claim Slammed By Scholars. National Geographic.

Hautaan on ilmeisesti haudattu ihmisiä neljässä sukupolvessa. Yhteensä haudattuja on ollut noin 35.Eskola, Timo: Onko Jeesuksen perheen hauta löydetty Jerusalemista? Haudan sisältä löydettiin kolme pääkalloa. ja kymmenen luuarkkua, joihin kuuteenJesus' Tomb Found in Israel, Filmmakers Claim. National Geographic. oli kirjoitettu nimiä. Löydön jälkeen luuarkuissa olleet luut haudattiin merkitsemättömiin hautoihin ortodoksijuutalaisten käytäntöjen mukaisesti.'Jesus tomb' documentary ignores biblical & scientific evidence, logic, experts say  Baptist Press.

 Mediassa 

BBC esitti Talpiotin haudasta dokumentin ensimmäisenä vuonna 1996 osana makasiiniohjelmaansa Heart of the Matter. Tuolloin hautaa ensimmäisenä tutkinut arkeologi Amos Kloner sanoi, etteivät väitteet haudan yhteyksistä Jeesukseen olleet arkeologisesti kestäviä.Clergy, scholars assail tomb of Jesus film

Hautaa esiteltiin Today Showssa 26. helmikuuta 2007. Ohjelman mukaan luuarkut oli lähetetty New Yorkiin.

 Jeesuksen kadonnut hauta 

James Cameron ja Simcha Jacobovici tuottivat dokumenttiohjelman Jeesuksen kadonnut hauta (The Lost Tomb of Jesus), joka esitettiin Discovery-kanavalla 4. maaliskuuta 2007. Jacobovici ja Charles R. Pellegrino kirjoittivat aiheesta myös kirjan nimeltä The Jesus Family Tomb.

Jacobovici väittää arkeologien, historioitsijoiden, tilastotieteilijöiden, DNA-tutkijoiden, oikeuslääketieteilijöiden, robttikamerateknikkojen ja epigrafien apuun nojautuen, että hauta olisi sisältänyt Jeesuksen, Jeesuksen äidin Marian ja Magdalan Marian luut yhdessä heidän muutamien muiden sukulaistensa kanssa. James H. Charlesworth Princetonin teologisesta seminaarista avusti Jacobovicia ja sanoi, että "voitaisiin esittää hyvä väite, että kyseessä olisi Jeesuksen suku".Raiders of the Lost Tomb. Newsweek. Myöhemmin hän on kuitenkin useiden muiden arkeologian ja eksegetiikan asiantuntijoiden tavoin torjunut dokumentissa esitetyt johtopäätökset, ja sanonut, että jatkotutkimukset kuuluvat tieteellisille foorumeille.Charlesworth, James H.: Reflections on the So-called “Lost Tomb of Jesus” 

 Katso myös 
 Jaakobin luuarkku
 Jeesuksen ylösnousemus
 Pyhän haudan kirkko, Jeesuksen hautapaikka perimätiedon mukaan

 Lähteet 

 Aiheesta muualla 
Jesus Family Tomb Believed Found 
MSNBC Newsweek story 
Discovery channel news story 
Official Site for the Lost Tomb of Jesus 
TombOfJesus.org--Analysis of various claims regarding Jesus' burial place 
 Family Tomb of Jesus story (Theopedia.com - conservative Christian viewpoint with MP3 resources) 

Luokka:Arkeologiset kohteet Israelissa
Luokka:Haudat ja hautamuistomerkit